 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 23. septembrī Nr. 555**

(protokols Nr. 20, 12. p.)

**Par Leader projekta “Cesvaines pagasta teritorijas labiekārtošana Kraukļu ciemā un Ķinderu kapos” iesniegšanu un izmaksu apstiprināšanu**

Pamatojoties uz nodibinājuma „Madonas novada fonds” izsludināto atklāta konkursa projektu iesniegumu pieņemšanas 4. nepārtraukto kārtu ELFLA intervences “Darbību īstenošana saskaņā ar sabiedrības virzītas vietējās attīstības stratēģiju, tostarp sadarbības aktivitātes un to sagatavošana” aktivitātē “Kopienu spēcinošas un vietas attīstību sekmējošas iniciatīvas” ir sagatavots projekta iesniegums “Cesvaines pagasta teritorijas labiekārtošana Kraukļu ciemā un Ķinderu kapos”,kas atbilst rīcībai 3.2. “Dažādām paaudzēm izmantojama publiskā telpa”.

Projekta ietvaros paredzēts labiekārtot Ķinderu kapu Cesvaines pagastā teritoriju un uzstādīt drošu autobusa pieturu Kraukļu ciemā Cesvaines pagastā.

Projekta attiecināmās izmaksas ir 12 972,03 EUR (divpadsmit tūkstoši deviņi simti septiņdesmit divi eiro, 03 centi), no tām ELFLA finansējums (70%) – 9 080,42 EUR deviņi tūkstoši astoņdesmit eiro, 42 centi), pašvaldības līdzfinansējums (30%) – 3 891,61 EUR (trīs tūkstoši astoņi simti deviņdesmit viens eiro, 61 centi).

 Projekta kopējo izmaksu apmērs tiks precizēts pēc projektā paredzēto iepirkumu veikšanas. Izmaksas, kas pārsniegs attiecināmo izmaksu apmēru, tiks finansētas no pašvaldības budžeta līdzekļiem.

Noklausījusies sniegto informāciju, atklāti balsojot**: PAR – 14** (Agris Lungevičs, Aigars Šķēls, Aivis Masaļskis, Andris Sakne, Artūrs Čačka, Artūrs Grandāns, Arvīds Greidiņš, Gunārs Ikaunieks, Guntis Klikučs, Iveta Peilāne, Kaspars Udrass, Sandra Maksimova, Valda Kļaviņa, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Sagatavot un iesniegt projektu “Cesvaines pagasta teritorijas labiekārtošana Kraukļu ciemā un Ķinderu kapos” nodibinājuma “Madonas novada fonds” izsludinātajā LEADER projektu iesniegumu konkursā.
2. Apstiprināt projekta attiecināmās izmaksas 12 972,03 EUR (divpadsmit tūkstoši deviņi simti septiņdesmit divi eiro, 03 centi) apmērā, tajā skaitā ELFLA finansējums – 9 080,42 EUR deviņi tūkstoši astoņdesmit eiro, 42 centi) un Madonas novada pašvaldības līdzfinansējums – 3 891,61 EUR (trīs tūkstoši astoņi simti deviņdesmit viens eiro, 61 centi).

 Domes priekšsēdētājs A. Lungevičs

*Špats 29461212*